## El Museu de les Ciències presenta en març una gran exposició dedicada a Leonardo da Vinci

*** La renovación de l’oferta museística inclou, a més, la nova exposició ‘Metamorfosi. El poder de la transformació’**

El Museu de les Ciències acollirà a partir del 6 de març la nova exposició ‘Leonardo da Vinci. 500 anys de geni’, creada i produïda per Grande Experiences en col·laboració amb el Museu Leonardo da Vinci de Roma, que proposa al visitant una experiència immersiva i interactiva per a explorar la vida i llegat del gran artista del Renaixement, que va ser també un geni científic.

La mostra utilitza tecnologia digital per a crear un recorregut audiovisual a través de les principals obres mestres, invents, còdexs i dibuixos de Leonardo da Vinci. El públic interactuarà amb les invencions de màquines de Leonardo en sis àrees temàtiques, que vinculen idees de fa 500 anys amb la tecnologia actual i les oportunitats futures.

Un dels elements centrals és una galeria immersiva que transporta els visitants als carrers de Florència, Roma i Milà. Altres àrees interactives estaran dedicades a la *Mona Lisa*, a l’*Home de Vitruvi* i la recreació de l’estudi de l’artista. També inclou el simulador de realitat virtual ‘VR Florencia flyover’ en el qual els visitants podran experimentar com sobrevolen la Florència renaixentista.

**Exposició infantil ‘Metamorfosi. El poder de la transformació’**

Una altra de les novetats que prepara el Museu de les Ciències és l’exposició ‘Metamorfosi’ desenrotllada per La Cité des Sciences et de l'Industrie de París i que aborda este tema per primera vegada en una exposició científica infantil.

La mostra, prevista per al mes d’abril, explora a través del diàleg entre ciència i imaginació diferents matisos de metamorfosis i transformacions, amb un enfocament científic, animant els xiquets i xiquetes a observar, preguntar i preguntar-se.

Fecha: 17/02/2025